Bawah Akta Makanan 1983, “Premis Makanan digunakan atau berkaitan dengan penyediaan, pengawetan, pembungkusan, penyimpanan, pengiriman, pengedaran atau penjualan apa-apa makanan, atau pelabelan semula, pemprosesan semula atau pembaikan semula apa-apa makanan.” Maka, rumah / home-based, gerai, penjaja, kedai makan, restoran, kilang, kantin, dewan makan, dan lain-lain premis di mana ada aktiviti pengendalian makanan untuk tujuan jualan atau diberikan kepada orang ramai, lokasi tersebut akan memenuhi definisi Premis Makanan. Setiap individu yang mengendalikan makanan di premis tersebut perlu menghadiri Kursus Pengendali Makanan untuk memenuhi keperluan bawah Peraturan-Peraturan Kebersihan Makanan (PPKM) 2009.